# Vladímir Baklan

Vladímir Baklan (en ucraïnès: Володимир Баклан); Kíiv, 25 de febrer de 1978) és un jugador d'escacs ucraïnès, que té el títol de Gran Mestre des de 1998.
A la llista d'Elo de la FIDE de l'abril de 2021, hi tenia un Elo de 2587 punts, cosa que en feia el jugador número 22 (en actiu) d'Ucraïna, i el jugador número 289 del rànquing mundial. El seu màxim Elo va ser de 2.656 punts, a la llista d'octubre de 2014 (posició 97 al rànquing mundial).

## Resultats destacats en competició

En Baklan ha guanyat dos cops el Campionat d'Ucraïna, els anys 1997 i 1998. Entre altres victòries, ha estat primer ex aequo a l'Obert de Cappelle-la-Grande de 1997, i al Memorial Rubinstein de 2001, ha guanyat el Campionat de Blitz obert dels Països Baixos (2005), l'Essent Open (2005) i el 7è Memorial Narciso Yepes (2006). El 2000 va empatar als llocs 2n-6è amb Laurent Fressinet, Johan Hellsten, Robert Fontaine i Erik Van den Doel a l'Abihome Open. Empatà al primer lloc amb Sergey Zagrebelny, Aleksandr Dèltxev i Adam Horvath a Balaguer 2005. El 2011, empatà als llocs 1r-6è amb Ivan Sokolov, Iuri Kuzúbov, Kamil Miton, Jon Ludvig Hammer i Illia Nyjnyk a l'MP Reykjavík Open. El setembre de 2011 va empatar als llocs 1r-3r al Festival de Trieste, amb Viktor Erdős i Serguei Vólkov. El desembre del 2014 va guanyar el Festival Sunway Sitges amb 7 punts de les 9 partides jugades i s'emportà el premi de 2.000 euros.
L'abril de 2017 empatà al tercer lloc, però fou vuitè per desempat al 44è Obert Internacional de La Roda, Albacete; el campió fou José Angel Guerra Méndez.

### Parcicipació en competicions per equips

El 2000 va guanyar, amb l'equip ucraïnès, la medalla d'or per equips a l'XXXIV Olimpíada d'escacs a Istanbul. També formà part de l'equip ucraïnès que guanyà la medalla d'or al Campionat del món per equips el 2001, a Erevan.

## Partides notables

* Joel Benjamin vs Vladimir Baklan, FIDE WCh KO 2001, defensa siciliana: variant moderna (B50), 1/2-1/2
* Vladimir Baklan vs Angelos Vouldis, EuTCh 2003, defensa siciliana: atac Canal, gambit Haag (B52), 1-0
* Vladimir Baklan vs Vesko Spasov, Eu Ind. Ch. 2008, defensa siciliana: atac Nyezhmetdinov-Rossolimo (B30), 1-0

## Notes i referències

* 1 2 «Nota biogràfica de Vladímir Baklan» (en anglès). Chessgames.com. [Consulta: 5 novembre 2011].
* ↑ «"Rànquing d'escaquistes per federació: Ucraïna"» (en anglès). lloc web de la FIDE. [Consulta: 16 abril 2021].
* ↑ Posició al rànquing mundial i evolució Elo de Vladímir Baklan «benoni.de» (en alemany). Arxivat de l'original el 2014-04-07. [Consulta: 12 octubre 2014].
* ↑ «Historial del Campionat d'escacs d'Ucraïna» (en castellà). ajedrezdeataque.com. [Consulta: 5 novembre 2011].
* ↑ «XIII Open International de Cappelle-la-Grande 1997, Classement final» (en francès). cappelle-chess.fr. Arxivat de l'original el 2015-09-23. [Consulta: 5 novembre 2011].
* ↑ Umiastowski, Adam. «Historial, resultats complets, partides, i taules de creuaments del Memorial Rubinstein» (en polonès). Arxivat de l'original el 2011-04-23. [Consulta: 5 novembre 2011].
* ↑ Crowther, Mark. «Dutch Open Blitzchess Championship». London Chess Center, 21-02-2005. Arxivat de l'original el 2009-07-03. [Consulta: 28 juny 2009]. (anglès)
* ↑ «Harikrishna wins Essent Crown Group». ChessBase, 02-11-2005. [Consulta: 28 juny 2009]. (anglès)
* ↑ «Baklan gana el open de Lorca». Ajedrez-de-Estilo.com, 29-06-2006. Arxivat de l'original el 2011-05-31. [Consulta: 5 novembre 2011]. (castellà)
* ↑ Crowther, Mark. «TWIC 309: Abihome Open 2000» (en anglès). London Chess Center, 09-10-2000. Arxivat de l'original el 2012-10-07. [Consulta: 27 novembre 2009].
* ↑ «Tournament report octubre 2005: X Ciutat de Balaguer». World Chess Federation. [Consulta: 24 novembre 2009].
* ↑ «Reykjavik Open – six players win with 7.0-9 points» (en anglès). ChessBase, 17-03-2011. [Consulta: 5 novembre 2011].
* ↑ «Viktor Erdos Takes Trophy in Trieste Festival» (en anglès), 12-09-2011. [Consulta: 21 novembre 2013].
* ↑ «13th International Chess Festival of Trieste» (en anglès). chessdom.com, 12-09-2011. [Consulta: 21 novembre 2013].
* ↑ «GM Vladimir Baklan guanya el Festival Sunway Sitges 2014». chessdom.com. [Consulta: 21 desembre 2014]. (anglès)
* ↑ Boyero, Jesús J. «El cubano Guerra, ganador en La Roda». Marca, 17-04-2017 [Consulta: 5 gener 2020].
* ↑ «José Ángel Guerra, campeón en La Roda». chessbase, 18-04-2017 [Consulta: 5 gener 2020].
* ↑ Bartelski, Wojciech. «34th Chess Olympiad: Istanbul 2000» (en anglès). OlimpBase. [Consulta: 5 novembre 2011].
* ↑ Bartelski, Wojciech. «Campionat del món per equips de 2001 (Erevan)» (en anglès). OlimpBase. [Consulta: 5 novembre 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 5 novembre 2011].